शिविर में 12 को असाध्य रोग से पाया गया ग्रसित
निरसा| प्रखंडके बेनागोड़िया पंचायत सचिवालय में सोमवार को विवेकानंद हॉस्पिटल दुर्गापुर के तत्वावधान में नि:शुल्क स्वास्थ्य शिविर का आयोजन किया गया। इसका उद्घाटन निरसा बीडीओ मुकेश कुमार बाउरी ने किया। इस दौरान बेनागोडिया सिजुआ पंचायत के 124 मरीजों की जांच की गई। 12 मरीजों को असाध्य रोगों से ग्रसित पाया गया। सभी को बुधवार को दुर्गापुर स्थित अस्पताल में नि:शुल्क इलाज करवाए जाने की बात कही गई। बीडीओ ने कहा कि राज्य सरकार आसपास के कई बड़े हॉस्पिटलों के साथ करार कर गरीब-गुरबों को लाभ पहुंचाने का प्रयास कर रही है। इसमें बीपीएल धारी 72 हजार रुपए वार्षिक आय से कम रोजगार करनेवालों को सीधे लाभ मिलेगा। कार्यक्रम को सफल बनाने में रोजगार सेवक राजकमल महतो, समाज सेवी आनंद रविदास, मिंटू मोहली इत्यादि की भूमिका अहम रही।
बेनागोड़िया पंचायत भवन में मरीजों की स्वास्थ जांच करते चिकित्सक।
hin_Deva hin_Deva hin_Deva